《至吴仲毅投家书就假张应奉天香集》
元代·吴景奎

二豪文采动词林，江上相逢又盍簪。谈麈坐陪双白璧，家书喜直万黄金。

华颠冉冉含秋色，青眼垂垂见客心。赖有天香诗借我，玉堂人在五云深。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。